b'\n_START_ARTICLE_\nSKS:n arkisto\n_START_PARAGRAPH_\nSKS:n arkisto (ent. Kansanrunousarkisto ja Kirjallisuusarkisto) on suomalaisen perinteentutkimuksen ja kirjallisen kulttuurin arkisto, joka kartuttaa perinteen ja nykykulttuurin sek\xc3\xa4 kirjallisuuden- ja kirjallisuushistorian kokoelmia ja huolehtii niiden k\xc3\xa4ytett\xc3\xa4vyydest\xc3\xa4. Arkisto palvelee tutkijoita, laitoksia, tiedotusv\xc3\xa4lineit\xc3\xa4 ja muita arkiston k\xc3\xa4ytt\xc3\xa4ji\xc3\xa4 ja toimii yhteisty\xc3\xb6ss\xc3\xa4 alansa koti- ja ulkomaisten laitosten ja j\xc3\xa4rjest\xc3\xb6jen kanssa. Arkisto ker\xc3\xa4\xc3\xa4 perinne- ja muistitietoaineistoja esimerkiksi j\xc3\xa4rjest\xc3\xa4m\xc3\xa4ll\xc3\xa4 valtakunnallisia perinnekeruita. Arkiston kokoelmat ovat p\xc3\xa4\xc3\xa4osin vapaasti k\xc3\xa4ytett\xc3\xa4viss\xc3\xa4. Arkisto on osa Suomalaisen Kirjallisuuden Seuraa.'